JERUSALEM STUDIO
Shalom! Tervetuloa Jerusalem studioon.
Hizbollah ja Israelin puolustusvoimat (IDF) ovat käyneet rajoitettua -
näännytyssotaa noin 11 viikkoa Libanonin vastaisella rajalla.
Raketteja, ohjuksia, heitinammuksia ja lennokkeja lentää pohjoisesta etelään -
hävittäjiä, helikoptereita, tykistön ammuksia ja tankkitulta -
vastakkaiseen suuntaan.
Hizbollahin ja sen terroristikumppanien tappiot ovat kymmenkertaiset -
Israeliin nähden.
Eskalaatio on vaarassa yltyä laajaksi sodaksi, -
joten Israel on vahvistanut uhkauksiaan tehdä Beirutista -
Gazan raunioiden kopio.
Ovatko uhkaukset tehokkaita? Onko Hassan Nasrallah, -
Hizbollahin pääsihteeri, pelotettu?
Vaikka iranilaiset isännät ohjaisivat häntä entistä syvemmälle konfliktiin?
Aiheesta keskustelemassa -
professori Uri Rosenthal, -
Alankomaiden entinen ulkoministeri. Tervetuloa.
- Mukava olla mukana.
- Reservin everstiluutnantti Sarit Zehavi, -
tutkimus- ja opetuskeskus Alman perustaja ja toimitusjohtaja.
Studiossa TV7:n toimittaja Amir Oren. Alustatko keskustelumme.
- Katsotaan tämän hetkisiä faktoja.
Vuoden 2006 jälkeen ja 17 vuoden ajan -
pohjoisessa on vallinnut Israelin ja Hizbollahin välinen yhtälö, -
jossa he ovat pidättäytyneet iskemästä toisiaan -
sekä toisiinsa liittyviä kohteita ulkomailla.
Se on voitu nähdä eräänlaisena molemminpuolisena pelotteena.
8. lokakuuta, päivä Hamasin iskujen jälkeen Etelä-Israelissa, -
Hizbollah liittyi mukaan taisteluun.
Mutta rajoitetulla tavalla.
Se käy eräänlaista näännytyssotaa kapealla sektorilla.
Hizbollahilla on täsmäohjautuvia ohjuksia -
ja tuhansittain raketteja joilla yltää Keski- ja Etelä-Israeliin.
Se ei kuitenkaan käytä niitä nyt.
Ne pysyvät sen työkalulaatikossa -
käytettäväksi laajemmassa sodassa.
Israel vastasi sen hyökkäyksiin iskemällä Hizbollahin infrastruktuuria.
Sekä Hizbollahin iskuryhmiä jotka iskivät -
tai aikoivat iskeä Israelia.
Israel tuhoaa systemaattisesti Hizbollahin resursseja, -
joita se voisi käyttää sodassa.
Marraskuun lopussa olleen Israelin ja Hamasin tulitauon aikana -
myös Hizbollah ryhtyi tulitaukoon.
Se jatkoi taistelua samaan aikaan kuin Hamas ja Israel.
Nyt näyttäisi siltä että Israel ja Hamas aikoisivat neuvotella -
uudesta tulitauosta.
Jos se toteutuu, voi olettaa että myös Hizbollah -
ryhtyy tulitaukoon.
Mikäli ei, on vaarana että konflikti eskaloituu.
Ja mikäli konflikti etenee pitemmälle, -
Pohjois-Israelin asukkaat, Sarit etunenässä, -
eivät istu hiljaa ja odota kuukausitolkulla -
kunnes rintama hiljenee.
Joten Israelin hallituksen pitää päättää hyvin pian -
mitä tehdä Libanonin raja-alueen suhteen.
Joko diplomatian tai sotatoimien keinoin.
Olemme kuulleet varoituksia sekä puolustusministeri Gallantilta -
että IDF:n tiedottaja amiraali Hagarilta, -
että mikäli Hizbollah lisää hyökkäyksiään -
Israel ei vastaa samalla mitalla vaan eskaloi vielä kovemmin.
Olemme nyt hyvin herkässä tilanteessa.
Tilanne voi kääntyä täysimittaiseksi sodaksi -
tai laantua, -
mutta se riippuu luultavasti Israelin ja Hamasin välisistä tapahtumista.
- Kiitos. Eversti Zehavi, -
moni israelilainen on sijoitettu muualle raja-alueelta.
Pohjois-israelilaisten hätä on toki kuultu, -
mutta siihen ei ole reagoitu tavalla joka tarjoaisi välitöntä ratkaisua.
Mitä USA:n Israelille asettamien rajoitteiden puitteissa voidaan tehdä, -
jotta saataisiin korjattua tilanne joka uhkaa -
satojatuhansia pohjoisisraelilaisia?
- Ennen kuin vastaan tehdään faktat selväksi.
Libanonin sodan jälkeisenä kuluneiden 17 vuoden aikana -
Libanonin ja Israelin raja ei ole ollut täysin hiljainen.
Libanonista on ammuttu rakettitulta ja panssarintorjuntaohjuksia -
sekä lennokkeja tms. Israelin puolelle kaikkina näinä vuosina.
Se ei ole ollut niin yhtämittaista etteikö siellä olisi voinut elää, -
mutta täysin hiljaista siellä ei ole ollut.
Kulunut vuosi on ollut erilainen, -
Hizbollah on valmistautunut sotaan.
Se yrittää vetää Israelin mukaan sotaan. Se tekee terroristi-iskuja -
itsekseen sekä palestiinalaisten välikäsien avulla.
Ei ole niin että 8. lokakuuta kaikki muuttui.
Tämä on ollut vuosia kestävä prosessi.
Hizbollah on levittäytynyt sotilaallisesti Etelä-Libanoniin -
vuosien ajan. Se sotilaskyvyt ovat kymmenkertaistuneet -
vuoden 2006 jälkeen.
Mitä tulee asian ratkaisemiseen, -
me täällä ylemmän Galilean alueella ymmärrämme -
sodan hinnan.
Olen kiertänyt ympäri Galileaa -
ja tiedän etten ole yksin näkemykseni kanssa.
Tunnemme kaikki samoin. Emme voi elää enää tämän uhkan kanssa -
pohjoisrajan tuntumassa.
Tiedämme olleemme onnekkaita, koska Hamas aloitti tämän sodan -
eikä Hizbollah, -
vaikka Hizbollahilla ja sen iranilaisilla isännillä oli sama aikomus
Siksi on selvää että tämä uhka täytyy eliminoida.
On myös selvää, että diplomaattinen päätös joka tehtiin -
vuoden 2006 sodan jälkeen, -
eli YK:n turvallisuusneuvoston päätöslauselma 1701 -
joka määräsi Hizbollahin poistumaan Litani-joen pohjoispuolelle, -
se ei toteutunut.
Päätöslauselma ei määrittele kenen vastuulla sen toimeenpano on.
Siitä on vain erilaisia mielipiteitä.
Eikä sille ole aikarajaa, joten toimeen- panoa voidaan odottaa ikuisesti.
Ja jos Israel rikkoo päätöslauselmaa -
vaikkapa hankkimalla tiedustelutietoa Hizbollahin toimista, -
tai ei evakuoi puolia kaupungista jonka YK halkaisi keskeltä, -
toisen puolen ollessa Libanonissa, ja israelilaisia on vaarassa, -
Hizbollahia ei velvoiteta vetäytymään Etelä-Libanonista.
Tämä on ennenkuulumatonta.
Jos etsimme tähän ratkaisua päätöslauselma 1701:stä -
meidät tullaan teurastamaan jälleen kerran.
Kaikki täällä ymmärtävät sen.
Hizbollah ei lähde vapaaehtoisesti Etelä-Libanonista.
Se voi antaa Libanonin hallitukselle luvan hyväksyä sellaisen sopimuksen -
mutta se ei pane sitä koskaan täytäntöön. Se on valheellinen -
aivan kuten se on ollut sitä viimeiset 17 vuotta.
Tiedämme sodan hinnan. Olemme sotilaiden vanhempia ja perheitä.
Asumme Pohjois-Israelissa ja ymmärrämme sodan hinnan.
Ymmärrämme myös että Israelin pitää hoitaa tämä uhka itse.
Uhka pitää eliminoida sotatoimilla.
Olen samaa mieltä että kansain- välisessä yhteisössä on ongelma.
Ensiksi pitäisi saada toteutetuksi -
kansainvälisen yhteisön liikkeelle lähtö asiassa.
Se pitäisi saada ymmärtämään se minkä me jo ymmärrämme.
Sen pitää nähdä että uhka jonka me koemme Libanonista -
on globaali uhka -
ja siksi se pitäisi eliminoida.
Se on osa Iranin alueellista kampanjaa.
Hizbollah Libanonissa ja Hamas Gazassa liittyy tähän kaikkeen, -
samoin Jemenin huthit, Irakin ja Syyrian militiat jne.
- Kiitos. Professori Rosenthal, -
olet kuullut eversti Zehavin ja herra Orenin selonteot.
Olet työskennellyt diplomaattisella areenalla.
Voiko diplomatia vielä toimia politiikan jatkeena -
sotavoimien puuttuessa yhtälöstä?
Eräille supervalloille ei tällä hetkellä sovi -
että uutta todellisuutta muokataan. USA:ssa on vaalit vuonna 2024.
- Ensiksi täytyy sanoa -
että Amir Orenin ja Sarit Zehavin diagnoosit -
ovat hyvin selkeät.
Muistan kuinka ensimmäisellä viikolla -
7. lokakuun kauhean joukkomurhan jälkeen -
kuulin paljon puhetta siitä kuinka Israelin tulisi arvioida uudelleen -
turvallisuus-mallinsa.
Jotenkuten selviytymisen ajat pitäisi olla ohitse.
Se oli ensimmäinen suora ajatus heti 7. lokakuun jälkeen -
Etelä-Israelissa, -
mutta se on yhtä oleellista Pohjois-Israelissa.
Kun me täällä Länsi-Euroopassa ja lännessä kuulemme -
vähintään 80 000 evakuoidusta pohjoisisraelilaisesta, -
ja siihen lisätään sadattuhannet etelästä evakuoidut, -
sitä pidetään itsestään selvänä (vailla dramatiikkaa) -
kansainvälisessä yhteisössä.
En voi kaunistella asiaa.
Se vain todetaan siellä.
Tämä liittyy siihen mitä eversti Zehavi sanoi, -
että vuosien mittaan on nähty lukuisia raketteja ja ohjuksia -
ammutun sekä Etelä-Israeliin -
että Pohjois-Israeliin.
Isosiskoni asuu Ashkelonissa.
Jos pyytäisin maani ja muiden maiden medioita -
kuvittelemaan mitä tapahtuisi jos näitä raketteja ammuttaisiin -
maahamme naapurimaa Belgiasta.
Sitä pidettäisiin epäoleellisena huomautuksena.
Koska emme kärsi sellaisesta, se siitä.
Tämä on todellisuus.
Minusta auttaisi jos -
Amirin ja eversti Zehavin selkeät analyysit nostettaisiin esille -
myös kansainvälisesti.
Sanottaisiin selkeästi ja lujaa että selviytymisen aika -
ei toimi perustana lähiajoille -
eikä kaukaisemmalle tulevaisuudelle.
Israelin pitäisi, -
joskin kuka minä olen sanomaan, mutta pohtia uusiksi asemansa.
Se on tavallaan ollut puolustuskannalla tähän asti -
Libanonin tilanteessa.
Tämän halusin lisätä keskusteluun.
- Kiitos. Herra Oren?
- Uri, ehkä eurooppalaiselle yleisölle -
Belgian esimerkki ei ole kovin vakuuttava, -
koska se on hyvin tehokas itsetuhossaan.
Se hyökkää omiaan vastaan, mutta ei asein.
Ehkä voisit kuvata Israelin tapahtumia -
kertomalla ystäville ja kollegoille että Tel Aviv on kuin Kiova.
Se on lähempänä, he tietävät että Venäjä pommittaa sitä.
Se ampuu raketteja Kiovaan ja Harkovaan.
Yksi ongelma tässä on, -
että Hizbollah on alikansallinen järjestö.
Me tiedämme miten toimia kansojen kanssa.
Ne ovat kansainvälisten järjestöjen jäseniä, -
Kansainvälinen valuuttarahasto (IMF) asettaa niille tiettyjä ehtoja.
Mutta mitä tehdä Hamasin kaltaisille järjestöille ja militioille?
Ja Hizbollahille?
Ne voivat aina piiloutua sen taakse -
etteivät ne johda maita.
Vaikka tosiallisesti ne johtavatkin.
Ranskan presidentti Macron -
on jo käyttänyt kaiken vipuvartensa Libanoniin.
USA:n erikoislähettiläs Amos Hochstein -
matkusti yhtenään Beirutiin, mutta emme ole nähneet tuloksia.
Ehkä taloudellinen vipuvarsi ei toimi enää.
Reilu vuosi sitten solmittiin meritalousaluesopimus -
Hizbollahin kanssa.
Se ei yrittänyt iskeä Israelin kaasuesiintymiin Välimerellä.
Ehkä se pelkäsi vastaiskua.
Vielä ei ole minkä takia iskeä sitä, mutta tulee olemaan.
Tämä on turhauttavaa, koska ei ole mihin tarttua.
- Ihmisten tulee ymmärtää että Hizbollah on ökyrikas järjestö.
Sillä on syvät taskut.
Sen bisnekset etenkin huumeiden salakuljetuksessa kukoistavat.
Kuulimme juuri Jordanian iskeneen näitä salakuljettajia -
Jordanian ja Syyrian rajalla.
Se liittyi myös Hizbollahiin ja Irakin Kansan mobilisointiyksiköihin (PMF).
Iran on niiden kautta mukana huumeiden salakuljetuksessa.
Hizbollah tekee kaikkensa irrottaakseen käteistulonsa -
globaaleilta markkinoilta.
Se käyttää mieluummin laittomia keinoja rahoittaakseen toimensa -
mitkä liittyvät Iraniin.
Eversti Zehavi, Iranin ulkoministeri Hossein Amir-Abdollahian -
vieraili ennen ja jälkeen 7. lokakuun Libanonissa.
Hän neuvotteli Hizbollahin ja Amal-liikkeen kanssa, -
Libanonin nykyisen teknokraattisen hallinnon kanssa.
Sekä Hamasin ja Islamilaisen Jihadin (PIJ) edustajien kanssa Libanonissa.
Mikä rajoittaa jahtaamasta heitä -
jotka ovat vastuussa ja vetelevät naruista?
- Abdollahian ei ole diplomaatti. Hän on terroristi. Arkkiterroristi.
Ero hänen ja (Quds-joukkojen komentaja) Ghaanin välillä on -
että Ghaani käyttää univormua.
Abdollahian osallistui tämän kampanjan valmisteluun.
Ennen ja jälkeen sen alkamisen.
Amir mainitsi Hizbollahin kanssa tehdystä kaasusopimuksesta.
Hizbollah ei sitoutunut mihinkään.
Sopimus mahdollisti ainoastaan kaasun viennin merialueelta -
Israelille.
He sanoivat että se alkaisi myös Libanonin puolella.
Tiesimme jo alussa että kyse oli vain kaasusta -
eikä suhteiden normalisoinnista.
Mihinkään ei sitouduttu eikä sillä ole poliittista merkitystä.
Ymmärtääkseni kaasua ei löytynyt Libanonin alueelta.
Libanon pyysi kaasu-yhtiötä jatkamaan etsintöjä.
Se lupasi aloittavansa etsinnät, mutta en tiedä toteutuuko se.
Mikäli kaasua ei löydy, Hizbollah syyttää siitä Israelia.
Joten päätös on jo tehty Iranin Teheranissa.
Päätös pitkästä sotaoperaatiosta Lähi-idässä -
Israelia ja länttä vastaan, jonka osa Israel täällä on.
Se ei ole yksin.
Päätös tehtiin ja me lännessä emme ymmärrä -
että he eivät päättäneet vain muutaman viikon -
tai kuukausien mittaisesta operaatiosta.
Se saattaa kestää vuosia.
He ovat kärsivällisiä ja luoneet alustan sille kaikkialle Lähi-itään.
He voivat aktivoida elementtejä eri tavoin.
Osa niistä kykenee omatoimisuuteen, vain pienellä Iranin tuella.
Jemenin huthit ovat tästä erittäin hyvä esimerkki.
Iran voi valita mitä uhka-nappia painaa.
Tai rohkaista tekemään jotain.
Hizbollah ei toimi palestiinalaisasian puolesta.
Se toimii vain Iranin asian puolesta.
Ja omansa eli Libanonin hallitsemisen puolesta.
Kun Nasrallah päättää että on Hizbollahin intresseissä aloittaa sota -
se tekee sen.
Niin kauan kun se ei tapahdu, hän asettaa Israelin -
sietämättömään tilanteeseen.
Kuulen nyt parhaillaan räjähdyksiä ulkopuolelta.
Olen kirjaimellisesti sota-alueella.
Ihmiset eivät voi palata koteihinsa.
Me emme aloittaneet tätä. Emme tehneet mitään.
Vetäydyimme Libanonista vuosia sitten ja YK tunnusti tämän.
Joten pohjoisen tapahtumille ei ole perusteita.
YK ei ymmärrä tätä.
Vierailin tänään lastentarhassa jonne ammuttiin panssarintorjuntaohjus.
Ne suunniteltiin tankkien tuhoamiseen ja sillä ammuttiin lastentarhaa!
Täällä Kirjat Shmonassa, kolme kilometriä Libanonin rajalta.
Jäljellä olevat ihmiset täällä ovat kunnan työntekijöitä -
ja kaikki työ tehdään pommisuojissa.
Kibbutsien sisäänkäynnit on tukittu barrikaadeilla.
Meitä neuvottiin pysymään niiden lähellä, muuten meitä ammuttaisiin -
näillä ohjuksilla.
Tänään meille kerrottiin valeasuisista rajan yli alueelle tunkeutuneista.
Mitä tämä on jos ei sotaa?
- Professori Rosenthal, -
Saksa on ollut merkittävä tekijä Hizbollahin jahtaamisessa -
jo ennen sodan alkamista.
Se on tehnyt pidätyksiä Saksassa myös sodan aikana, -
islamilaisten järjestöjen keskuudessa -
jotka ohjaavat varoja noille terroristijärjestöille Lähi-idässä.
Asialle ei tehdä tarpeeksi Euroopassa.
Miksi Alankomaat ja muut maat eivät ota mallia Saksasta?
Saati Iso-Britannia ja muut?
Hizbollah on hyvin avoimesti kertonut tavoitteistaan, -
ja ne ovat linjassa minkä tahansa terroristijärjetön kanssa.
- Olemme tässä ohjelmassa keskittyneet -
Hizbollahiin.
Länsi-Eurooppaa on nyt ravistellut -
Hamasin liitettyjen tahojen epäonnistuneet terroristihyökkäykset.
Niitä yritettiin Tanskassa, Alankomaissa ja Saksassa.
Se on uusi terroristituttavuus läntisessä Euroopassa.
Lisäksi ainakin Alankomaissa -
nostetaan rikossyytteitä yhtä imaamia vastaan.
Hän on kerännyt kymmeniä miljoonia -
Hamasille viime vuosien aikana.
Mikä hämmästyttävintä, aina kun kyse on Hamasista -
nuo tapaukset voidaan liittää myös Hizbollahiin.
Vaikka ne on määritelty terroristijärjestöiksi -
ne saavat melko vapaasti puuhastella -
läntisessä Euroopassa.
Tämän pitää loppua.
Joten olen samaa mieltä.
Haluan sanoa vielä yhden asian -
jota on jo käsitelty.
- Minuutti aikaa.
- Jos puhumme siitä miten käsitellä terroristijärjestöjä -
globaalissa mittakaavassa, -
puhumme Teheranin välikäsistä.
Ne ovat ajatollahin, -
etenkin Iranin vallankumouskaartin välikäsiä.
Hamas, huthit, Hizbollah, -
Syyrian ja Irakin militiat.
Jos niille halutaan tehdä jotain, lyhyellä tai pitkällä aikavälillä, -
pitää ymmärtää että länsi on liian helläkätinen -
Iranin suhteen.
Siihen on monia syitä, mutta ne pitäisi selättää -
välittömällä toiminnalla -
Iranin hallintoa ja vallankumouskaartia vastaan.
- EU:n korkea edustaja Josep Borrell on huomioinut tämän.
Hän on ulkosuhteiden ja politikan johtaja.
Äänestäjät pitävät heitä vastuullisena teoistaan, -
mutta he ovat vaaleilla valitut, ja tässä piilee ristiriita.
Mutta uudistus tässä on tulollaan.
Tässä kaikki tällä erää. Kiitos eversti Zehavi, professori Rosenthal -
ja herra Oren.
Kiitos myös katsojille. Shalom Jerusalemista.
Suomennos: Markus Nurmesniemi
Lisää TV7:n tuotantoa löydät sivuiltamme: -
tv7.fi ja tv7israelnews.com